انتفاضہ شعبانیہ کی یاد میں سیمینار

روضہ مبارک امام حسین علیہ السلام میں انتفاضہ شعبانیہ کی یاد میں گزشتہ روز ایک سیمینار کا منعقد ہوئی ۔

خبر کا کوڈ: ۴۲۶۷۷۰

تاریخ: ۰۹ خرداد ۲۰۱۷ - ۱۵:۰۵

رسا نیوز ایجنسی کی رپورٹ کے مطابق روضہ مبارک امام حسین علیہ السلام میں انتفاضہ شعبانیہ کی یاد میں ایک سیمینار کا انعقاد کیا گیا کہ جس میں لوگوں کی بڑی تعداد نے شرکت کی۔ مقررین نے اس سانحہ اور عوامی انقلاب کے واقعات اور آنکھوں دیکھے احوال کو بیان کیا۔

عالمی مرکز برائے فنونِ تشکیلیہ اور مجلس اعیان کربلا کے مشترکہ تعاون اور روضہ مبارک امام حسین (ع) کی سرپرستی میں منعقد ہونے والے اس سیمینار کی تقریبات کا آغازسید الاوصیاء ہال میں ایک افتتاحی تقریب سے ہوا کہ جس میں روضہ مبارک حضرت عباس علیہ السلام کے ایک اعلیٰ سطحی وفد نے بھی شرکت کی۔

اس سیمینار کے ضمن میں انتفاضہ شعبانیہ کی تصاویر کی نمائش بھی لگائی گئی ہے کہ جن کو دیکھ کر انتفاضہ شعبانیہ کے دوران صدامی ظلم و ستم اور حالات کی ہولناکیوں کو کسی حد تک جانا جا سکتا ہے ۔

واضح رہے کہ عراقی عوام کی طرف سے 1991 میں صدامی حکومت کے خلاف شدید مزاحمت کی گئی اور عوام نے صدامی حکومت سے دسیوں شہر آزاد کروا لیے لیکن صدامی حکومت نے بیرونی طاقتوں کی مدد سے اس عوامی انقلاب کو فضائی اور بری فوج کے ذریعے مکمل طور پر کچل دیا جس کے نتیجہ میں دسیوں لاکھ بے گناہ لوگ شہید ہوئے لاکھوں گھر مسمار کر دئیے گئے ۔

کربلا اور دیگر شہروں میں موجود مقدس مقامات کو صدامی فوج نے گولہ و بارود کا نشانہ بنایا۔ اس انقلاب کو انتفاضہ شعبانیہ کے نام سے یاد کیا جاتا ہے ۔/۹۸۹/ف۹۴۰/